Kaos i landsbyen

Kaos i landsbyen (orig. Panique au village) er en belgisk-fransk-luxembourgsk animert (stop motion) eventyrkomedie fra 2009. Animasjonen, som formalt tar utgangspunkt i enkle plastleker for barn, forteller en absurdistisk, tildels surreal, historie om skikkelsene «Cowboy» («Coboy»), «Indianer» («Indien») og «Hest» («Cheval»), som blir husløse efter at de to førstnevnte ved en inkurie har bestilt femti millioner murstein fra en online-leverandør istedenfor de femti de egentlig trenger. 

 Handling 
De tre vennene Cowboy, Indianer og Hest bor sammen i et hus på landsbygden. Cowboy og Indianer glemmer Hests fødselsdag, men kommer senere på ideen om å bygge en ny grill til ham. De overbeviser naboen Steven om å hjelpe dem med planen. Hest møter også en ny kjæreste, fru Jacqueline Longray, en annen hest som arbeider som musikklærer. Når Horse forsøker å spille piano for henne, tilbyr hun å gi ham pianotimer.

Tilbake i hjemmet sitt forsøker Indianer å få tak i de femti mursteinene som de behøver for grillen. Men ved et uhell bestiller Cowboy femti millioner murstein. De legger alle de overflødige mursteinene på hustaket sitt. Men samme kveld kollapser huset under vekten. Cowboy og Indianer må derfor gjenoppbygge hele huset. Når de forsøker å sette opp veggene, forsøker en ukjent figur å stjele dem. Siden oppdager de tre vennene at veggene blir stjålet av en familie vannvesener hvis hoder er formet som kjegler.

Panique au village bygger på en tv-serie med samme navn, og hadde premiere på Filmfestivalen i Cannes i 2009, som første stop motion-film noensinne.

Nominasjoner og priser

 Festival  Pris  Resultat Austin Fantastic Fest 2009  Publikumspris for beste animasjon   Filmfestivalen i Cannes  Det gyldne kamera  Nominert Cinanima 2009  Beste helaftens film   César-prisen  Beste utenlandske film  Nominert European Film Awards  Beste kortfilm  Nominert Magritte-prisen 2011  Beste lyd   Magritte-prisen 2011  Beste scenedesign   Magritte-prisen 2011  Beste originalmusikk  Nominert Sitges - Catalonias filmfestival 2009  Beste animasjonsfilm for barn   Warszawas internasjonale filmfestival 2009  Nytenknings-prisen  Nominert

Referanser

Eksterne lenker


Kategori:Filmer fra 2009
Kategori:Franske animerte filmkomedier
Kategori:Franske animerte fantasyfilmer
Kategori:Franske animerte eventyrfilmer
Kategori:Franske animerte barnefilmer
Kategori:Belgiske animerte barnefilmer
Kategori:Belgiske animerte filmkomedier
Kategori:Luxembourgske animasjonsfilmer
Kategori:Animerte barnefilmer
Kategori:Animerte filmkomedier
Kategori:Animerte eventyrfilmer
Kategori:Animerte fantasyfilmer
Kategori:Eventyrfilmer
Kategori:Filmkomedier
Kategori:Barnefilmer
Kategori:Fantasyfilmer
Kategori:Stop motion-filmer